Markiranje

**Članak**

**Galerija**

**Scenarij**

**Markiranje** je epizoda šeste sezone serije "Spužva Bob Skockani". U ovoj epizodi Spužva Bob markira iz škole brodarenja i doživljava nevjerojatne pustolovine.

## Likovi

* Spužva Bob Skockani
* Patrik Zvijezda
* Gospođa Pufnić
* Čovjek sirena
* Dječak školjka
* Čovjek zraka
* Luna Frnjau
* Suzana Ribić
* Martin
* Stari Jure
* Franjo
* Dinko
* Sandra
* Meduza

## Radnja

Nakon gledanja epizode serije o Čovjeku sireni, Spužva Bob i Patrik vide reklamu iz koje doznaju da će njihovi omiljeni superjunaci sutra ujutro u 8:00 potpisivati knjige. Spužva Bob je nesretan zbog toga, pošto mora ići u školu brodarenja. Patrik mu savjetuje da glumi bolest, ali Spužva Bob ne želi uništiti svoj "savršeni ugled". Spužva Bob dobije zamisao da cijelu večer ne ide u nužnik i da sutradan na nastavi zatraži dozvolu za odlazak, nakon čega bi se došuljao do kuće stripova.

Sljedećeg jutra, gospođa Pufnić odobrava Spužva Bobovu molbu da ode u nužnik i daje mu ključ, zapovjedivši mu da ga kasnije vrati na njezin stol. Spužva Bob izlazi iz učionice i odlazi s Patrikom do kuće stripova, gdje im Čovjek sirena i Dječak školjka potpisuju knjige. Na povratku prolaze kroz Polja meduza, gdje meduze podignu oduševljenog Patrika u zrak. Meduze se ubace u Spužva Bobovu mrežicu i potom odlaze. Spužva Bob i Patrik odlaze kupiti sladoled, a prodavačica čestita Spužva Bobu jer je njezin stoti kupac i kaže mu da može doći na sladoled kad god želi.

Dvojac dolazi u Slani plićak i započinju partiju badmintona s Lunom i njezinim prijateljem Dinkom. Iako Spužva Bob ne zna igrati, nekim čudom osvoji tri boda zaredom, a publika se uzbudi zbog mogućnosti da će Luna biti pobijeđena u svom vlastitom športu. Kad Spužva Bob pobijedi Lunu, publika zaželi još jednu partiju, ali dolaze policajci i uhite Dinka jer misle da je kanibal zbog jedenja bombona u obliku ribe. Dinkov prijatelj kaže da je Dinko bio dobar momak sve dok nije počeo markirati, što ga je odvelo na zločinački put. Spužva Bob se uplaši da će završiti kao Dinko i odluči se vratiti u školu.

Spužva Bob juri Bikini dolinom i nailazi na festival zagrljaja gdje ga žena počne grliti. On se oslobodi, upadne u jamu katrana i počne tonuti, prisjećajući se posljednjih riječi gospođice Pufnić. Spužva Bob se uspije osloboditi katrana i odlučno korača kroz tunel. Dolazi do gospođice Pufnić i ispričava se, no ona ne zna što se događa jer ju je policija uhitila zbog izbjegavanja poreznih obveza. Gospođica Pufnić iz kombija poručuje Spužva Bobu da nikad ne markira. Spužva Bob kaže da nikad *više* neće markirati, a gospođica Pufnić se naljuti i zaprepasti, pitajući se što je to "više" značilo.

## Zanimljivosti

### Činjenice

* Naslovna kartica je slična kartici epizode "Gospođo Pufnić, otpušteni ste", osim što su crte plave, a tekst ljubičast i u tri dimenzije.
* Spužva Bob nije mogao ići na potpisivanje knjige jer počinje u 8:00, ali u epizodi "Novi učenik zvjezdača" rekao je da nastava ne započinje prije 9:00. Dakle, raspored sati se morao promijeniti.
* Patrik čini poveznicu na epizodu "Kolege iz škole brodarenja" kad prokomentira da Kalamarko uvijek glumi bolest da izbjegne nastavu.
* Luna je odlična u badmintonu i nikad nije izgubila prije nego što su je Spužva Bob i Patrik pobijedili, ali publika plješće samo Spužva Bobu, a ne i Patriku.
* Ovo je četvrta epizoda koja prikazuje Slani plićak bez Jastoga Lovre. Prva je "Slabićima ulaz zabranjen", druga "Izblijedio od sunca", a treća "Karta".
* Ovo je četvrta epizoda u kojoj gospođa Pufnić odlazi u zatvor. Prva je "Redar na hodniku", druga "Nema besplatnih vožnji", a treća "U pržunu".
* Ovo je zadnja epizoda koja se prvi put prikazala u 2008.

### Greške

* Dok Patrik jede svoj čokoladni sladoled ima samo jedan zub, ali kad ga guta, ima sve zube na broju.
* U jednom trenutku tijekom partije badmintona Lunine sive čizme na trenutak postanu bijele.

*Za uređivanje galerije, kliknite ovdje.*

Markiranje/Galerija

*Za uređivanje scenarija, kliknite ovdje.*

Markiranje/Scenarij